Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 187

82. § A Szolgálati Szabályzat a 645/A., 645/B. ponttal és a 645/A. pontját megelőző új alcímmel egészül ki: „A helyőrség-támogató alegységparancsnok 645/A. A helyőrség-támogató alegységparancsnok közvetlenül a dandár- (ezred-) parancsnoknak van alárendelve. A helyőrség-támogató alegységparancsnok szolgálati elöljárója a helyőrség-támogató alegység teljes személyi állományának. A helyőrség-támogató alegységparancsnok felelős az objektumok és a bázisok működtetéséért, az őrzés-védelemmel összefüggő feladatok végrehajtásáért, a helyőrségkomendáns feladatok végzéséért, a helyőrségi hírközpont működtetéséért, a helyőrségi zenekar munkájának megszervezéséért. 645/B. Az e szabályzatnak a zászlóalj- (század-) parancsnok részére meghatározott kötelességei mellett a helyőrség-támogató alegységparancsnok kötelességei a következőkkel egészülnek ki: — megtervezi és irányítja a helyőrségtámogató parancsnokság munkáját; — biztosítja a helyőrségi bázisok üzemeltetését; — ellátja a helyőrségkomendáns feladatokat a Szolgálati Szabályzat 644. és 645. pontjai alapján; — biztosítja a helyőrségi hírközpont folyamatos működését; — irányítja a hatáskörébe utalt helyőrségi, kiszolgáló, támogató feladatokat; — végrehajtatja a helyőrségi objektumok őrzés-védelmét; — biztosítja a helyőrségi kiképző bázisok működését; — irányítja a helyőrségi zenekar munkáját; — tervezi és szervezi a dandár (ezred) informatikai eszközökkel való ellátását, az informatikai eszközök fenntartását, üzemelteti a laktanya lokális számítógépes hálózatát; — fenntartja az ügyiratkészítés feltételeit; — részt vesz a munkavédelmi szemléken, az ellenőrzések tervezésében és az ellenőrzéseken feltárt hiányosságok megszüntetése érdekében kiadásra kerülő parancsnoki intézkedések előkészítésében.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes